《癸酉六月十四日臂痛不自聊戏作短句》
元代·洪希文

卿不见将军力挽十石弓，勇没矢筈寒气隆。又不见翰林醉挥矢寸管，敕赐宫袍天色晚。

古人文武具全材，但见伎俩忘形骸。君看朱亥椎晋鄙，袖千钧铁何伟哉。

诗翁不复作是梦，磨墨研丹足吾用。晴窗卷手不停披，涂窜典谟笺雅颂。

天公何事不见怜，坐失肩背生忧煎。顽然自觉不属体，纵有杯杓令谁传。

诸君莫笑老无力，他日为郎能执戟。

作者简介：元（公元一二八二年至一三六六年）字汝质，号去华山人，莆田人，洪岩虎之子。生于元世祖至元十九年，卒于惠宗至正二十六年，年八十五岁。尝官训导。希文的诗风，清遒激壮，有续轩渠集十卷，《四库总目》行于世。